ར་དུ་ཟུག་པ། འདོམ་བརྒྱད་ཅུ་གྱེན་དུ་འཕགས་པ། སཱ་ལའི་སྡོང་པོའི་ཕྲེང་
བ་རིམ་པ་བདུན་གྱིས་བསྐོར་བ་ཡོད་དོ། །ཤིང་དེའི་ཤར་ཕྱོགས་སུ་དཔག་ཚད་ཉི་ཤུ་
འདས་པ་ན། རྫིང་བུ་དལ་གྱིས་བབ་པ་ཅེས་བྱ་བ་དབྱིབས་ཟླུམ་པོ། ཆུ་དང་ཞེང་དུ་
དཔག་ཚད་ལྔ་བཅུ་ཡོད་པ། མཐའ་སྐོར་ལ་དཔག་ཚད་བརྒྱ་ལྔ་བཅུས་འཁོར་བ་ཞིག་
ཡོད་དོ། །དེ་ཡང་རྫིང་གཡོག་བརྒྱད་སྟོང་དང་བཅས་པ། ཡན་ལག་བརྒྱད་དང་ལྡན་
པའི་ཆུས་གང་བའི་ནང་ན་པདྨའི་འདབ་མ་མཐུག་སྲབ་བ་ལང་གི་ཀོ་བ་ཙམ། སྡོང་བུ་
གཤོལ་མདའ་ཙམ། མེ་ཏོག་ཤིང་རྟའི་འཕང་ལོ་ཙམ་ཡོད་པ། རོ་སྦྲང་རྩི་དང་འདྲ་བ་
དག་ཡོད་དེ། བརྒྱ་བྱིན་གྱིས་གཡུལ་ངོར་སྤྱོད་པའི་གླང་པོ་ཆེ་རབ་བརྟན་གླང་པོ་ཆེ་
བརྒྱད་སྟོང་གི་འཁོར་དང་བཅས་ཏེ། དགུན་ཟླ་བ་བཞི་ནི་བྲག་གསེར་གྱི་བྱ་སྐྱིབས་ལྷ་
མ་ཡིན་གྱི་ངོས་ཞེས་བྱ་བར་གནས་ལ། དཔྱིད་ཟླ་བ་བཞི་ནི་སཱ་ལའི་རྒྱལ་པོ་རབ་བརྟན་
གྱི་དྲུང་ན་གནས་ཤིང་། སྟོན་ཟླ་བ་བཞི་ནི་རྫིང་བུ་དལ་གྱི་འབབ་ཏུ་གནས་སོ། །གཞན་
-6-

ཆོས་རྒྱལ་འཕགས་པའི་གསུང་འབུམ།
ཡང་མཚོ་མ་དྲོས་པ་ན་ཤིང་ཛམྦུ་ཞེས་བྱ་བ་འབྲས་བུ་མངར་པོ་རྫ་མ་ཙམ་དང་ལྡན་པ་
དེ་སྨིན་པ་ཆུའི་ནང་དུ་ལྷུང་བ་ལས་ཛམྦུ་ཞེས་བྱ་བའི་སྒྲ་འབྱུང་བ་ཡོད་དེ། དེ་ཀླུའི་
རྒྱལ་པོ་རྣམས་ཀྱིས་ཉར་སྤྲུལ་ནས་ཟ་བར་བྱེད་ལ། མ་ཟོས་པ་རྣམས་ནི་མ་དྲོས་པའི་ཆུ་
དང་ཕྲད་པས་ཛམྦུ་ཆུ་བོའི་གསེར་དུ་འགྱུར་རོ། །ཤིང་དེས་མཚོན་པའི་ཕྱིར་ཛམྦུའི་གླིང་
ཞེས་བྱའོ། །གཞན་ཡང་གླིང་འདིའི་ནུབ་ཕྱོགས་ན། ཨོཾ་ཎྱན་རྡོ་རྗེ་ཆེན་པོའི་ཕོ་བྲང་ཞེས་
བྱ་བ་རིག་པ་འཛིན་པ་རྣམས་ཀྱི་གནས་ཡོད་ལ། རྡོ་རྗེ་ཐེག་པ་ཕལ་ཆེར་དེ་ནས་བྱུང་
ངོ། །ལྷོ་ཕྱོགས་རྒྱ་མཚོའི་གླིང་ན་རི་གྲུ་འཛིན་ཞེས་བྱ་བ་རྩེ་མོ་ན་འཕགས་པ་སྤྱན་རས་
གཟིགས་དབང་ཕྱུག་དང་། རྩ་བ་ན་རྗེ་བཙུན་མ་སྒྲོལ་མ་བཞུགས་པའི་གནས་ཡོད་དོ།
།ཤར་ཕྱོགས་རི་བོ་རྩེ་ལྔ་ན་འཕགས་པ་འཇམ་དཔལ་བཞུགས་པའི་གནས་ཡོད་དོ།
།གཞན་ཡང་ཡུལ་ཆེན་པོ་བཅུ་དྲུག་དང༌། ཡུལ་ཕྲན་སྟོང་དང་། མི་རིགས་མི་འདྲ་བ་
སུམ་བརྒྱ་དྲུག་ཅུ་དང་། སྐད་རིགས་མི་འདྲ་བ་བདུན་བརྒྱ་ཉི་ཤུ་ཡོད་དོ་ཞེས་གྲག་གོ
།ཕྱིའི་རྒྱ་མཚོའི་ཤར་ཕྱོགས་ན་ལུས་འཕགས་པོ་ཞེས་བྱ་བའི་གླིང་དབྱིབས་ཟླ་གམ་དུ་
གནས་པ། དེའི་ཚད་ནི་ཁོར་ཡུག་ལ་བརྟེན་པའི་བཅད་ཁམ་གྱི་ངོས་ལ་དཔག་ཚད་
སུམ་བརྒྱ་ལྔ་བཅུ་དང་། ངོས་གཞན་ལ་དཔག་ཚད་སྟོང་ཕྲག་དྲུག་སྟེ། མཐའ་སྐོར་ལ་ནི་
དཔག་ཚད་སྟོང་ཕྲག་དྲུག་དང་སུམ་བརྒྱ་ལྔ་བཅུ་ཡོད་དོ། །དེའི་བྱང་ན་ལུས་ཞེས་བྱ་བ་
དང་། ལྷོ་ན་ལུས་འཕགས་ཞེས་བྱ་བའི་གླིང་གཡོག་གཉིས་ཡོད་དོ། །གླིང་གསུམ་པོ་དེ་
ནི་གླིང་གཞན་བས་ཤིང་ཏཱ་ལ་བདུན་སྲིད་ཀྱིས་གྱེན་དུ་འཕགས་པའི་ཕྱིར་རམ། དེར་
སྐྱེས་པའི་མི་རྣམས་གཟུགས་ཆེ་ཞིང་བལྟ་ན་སྡུག་པའི་ཕྱིར་ལུས་འཕགས་ཞེས་བརྗོད་
དོ། །ཕྱིའི་རྒྱ་མཚོའི་བྱང་ན་སྒྲ་མི་སྙན་ཞེས་བྱ་བའི་གླིང་། དབྱིབས་གྲུ་བཞིར་གནས་པ།
དེའི་ཚད་ངོས་རེ་ལ་དཔག་ཚད་ཉིས་སྟོང་། མཐའ་སྐོར་ལ་དཔག་ཚད་སྟོང་ཕྲག་བརྒྱད་
-7-

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཀྱིས་འཁོར་བ་ཡོད་དོ། །དེའི་ནུབ་ན་སྒྲ་མི་སྙན་ཞེས་བྱ་བ་དང་། ཤར་ན་སྒྲ་མི་སྙན་གྱི་
ཟླ་ཞེས་བྱ་བའི་གླིང་གཡོག་གཉིས་ཡོད་དོ། །དེ་དག་ཏུ་སྐྱེས་པའི་མི་རྣམས་ཀྱི་ལོངས་
སྤྱོད་ནི་རང་རང་གི་དཔག་བསམ་གྱི་ཤིང་ལས་འབྱུང་ངོ། །མི་དེ་དག་འཆི་བའི་ཞག་
བདུན་གྱི་གོང་རོལ་དུ་དཔག་བསམ་གྱི་ཤིང་ལས་ད་སྟེ་ཞག་བདུན་ནས་འཆིའོ་ཞེས་
པའི་སྒྲ་མི་སྙན་པ་འབྱུང་བའམ། པི་ཤཱ་ཙི་ཀ་ཞེས་བྱ་བ་ཤ་ཟའི་སྐད་ཀྱིས་སྨྲ་བའི་ཕྱིར་
སྒྲ་མི་སྙན་ཞེས་བརྗོད་དོ། །ཕྱིའི་རྒྱ་མཚོའི་ནུབ་ན། བ་ལང་སྤྱོད་ཅེས་བྱ་བ་དབྱིབས་ཟླུམ་
པོ། དེའི་ཐད་ཀར་དཔག་ཚད་སྟོང་ཕྲག་ཕྱེད་དང་གསུམ། མཐའ་སྐོར་དུ་དཔག་ཚད་
སྟོང་ཕྲག་ཕྱེད་དང་བརྒྱད་ཡོད་དོ། །དེའི་ལྷོ་ན་གཡོ་ལྡན་ཞེས་བྱ་བ་དང་། བྱང་ན་ལམ་
མཆོག་འགྲོ་ཞེས་བྱ་བའི་གླིང་གཡོག་གཉིས་ཡོད་དོ། །གླིང་དེ་དག་ན་གནས་པའི་མི་
རྣམས་ཤས་ཆེར་བ་ལང་དང་། རིན་པོ་ཆེ་ལ་ལོངས་སྤྱོད་པའི་ཕྱིར་བ་ལང་སྤྱོད་ཅེས་
བརྗོད་དོ། །གླིང་དང་། རྒྱ་མཚོ་དང་། རི་དེ་དག་འོག་ཏུ་དཔག་ཚད་བརྒྱད་ཁྲིར་
མཚུངས་ཏེ་གསེར་གྱི་ས་གཞི་ལ་བརྟེན་པའི་ཕྱིར་རོ། །ཛམྦུ་གླིང་གི་ཁོར་ཡུག་ན་སིངྒ་
ལའི་གླིང་དང་། གསེར་གླིང་དང་། ཟླ་བའི་གླིང་ལ་སོགས་པའི་གླིང་ཕྲན་དུ་མ་ཡོད་པ་
ནི་ཛམྦུ་གླིང་དུ་གཏོགས་ལ། གླིང་གཞན་དག་གི་གླིང་ཕྲན་ཡང་དེ་དང་མཚུངས་པ་
ཉིད་དོ། །འདི་ནས་སྟེང་དུ་དཔག་ཚད་བཞི་ཁྲི་འཕགས་པའི་ནམ་མཁའ་ལ་དྭངས་
ཤིང་སྒྲིབ་པ་མེད་ལ་ཤིན་ཏུ་བརྟན་པའི་རླུང་གི་དཀྱིལ་འཁོར་གཡས་ཕྱོགས་སུ་འཁོར་
བ་ལ་ཉི་མ་དང་། ཟླ་བ་དང་། རྒྱུ་སྐར་ལ་སོགས་པ་བརྟེན་ཞིང་དེ་དག་ལ་ནི་ནམ་
མཁའ་ལ་རྒྱུ་བའི་ལྷ་རྣམས་གནས་སོ། །དེ་ལ་ཉི་མའི་དཀྱིལ་འཁོར་ནི་མེ་ཤེལ་ལས་གྲུབ་
པ། དཀྱིལ་གྱི་ཐད་ཀར་དཔག་ཚད་ལྔ་བཅུ་རྩ་གཅིག་དང་། མཐའ་སྐོར་དུ་དཔག་ཚད་
བརྒྱ་ལྔ་བཅུ་རྩ་གསུམ་གྱིས་འཁོར་ཞིང་། འཕང་དུ་དཔག་ཚད་དྲུག་དང་བཅོ་བརྒྱད་
-8-

ཆོས་རྒྱལ་འཕགས་པའི་གསུང་འབུམ།
གསེར་དང་།
ཀྱི་ཆ་ཡོད་ལ། སྟེང་དུ་གསེར་གྱི་ཁ་ཁྱེར་གྱིས་ཡོངས་སུ་བསྐོར་ཞིང་།
དངུལ་དང་། བཻ་ཌཱུརྱ་དང་། ཤེལ་ལས་གྲུབ་པའི་ལྕོག་བཞི་དང་ལྡན་པ། ལྷའི་བུ་ཉི་མ་
འཁོར་དང་བཅས་པའི་གཞལ་ཡས་ཁང་ཡིན་ནོ། །དེ་རླུང་འགྲོས་ཀྱིས་བསྐྱོད་པས་གླིང་
བཞི་ཉིན་ཞག་གཅིག་ལ་འཁོར་བར་བྱེད་དེ། རང་འགྲོས་ཀྱིས་བྱང་དུ་བགྲོད་པའི་ཚེ་ཉི་
མ་རིང་ལ། དེའི་ཚེ་དབྱར་འབྱུང་ངོ་། །ལྷོར་བགྲོད་པའི་ཚེ་ཉི་མ་ཐུང་ཞིང་། དེའི་ཚེ་
དགུན་དུ་འགྱུར་རོ། །ལྷོ་བྱང་གི་དཀྱིལ་ནས་བགྲོད་པའི་ཚེ་ཉིན་མཚན་མཉམ་པ་ཉིད་
དོ། །དེ་ལྟར་བགྲོད་པའི་འོད་ཟེར་གྱི་དབང་གིས། ཚ་བ་དང་། གྲང་བ་དང་། དབྱར་
དགུན་ལ་སོགས་པའི་དུས་ཀྱི་ངེས་པར་འགྱུར་རོ། །ཉི་མ་དེས་ཟླ་བ་དྲུག་བྱང་དུ་བགྲོད་
པ་དང་། ཟླ་བ་དྲུག་ལྷོར་བགྲོད་པའི་མཚམས་ལ་ཉི་མ་ལྡོག་འཇུག་གི་དུས་ཚིགས་ཞེས་
བརྗོད་ཅིང་། རྒྱུ་སྐར་གྱི་དཀྱིལ་འཁོར་ལན་ཅིག་འཁོར་བ་ལ་ནི་ལོ་གཅིག་ཅེས་བརྗོད་
དོ། །ཟླ་བ་ནི་ནོར་བུ་ཆུ་ཤེལ་ལས་གྲུབ་པ། དཀྱིལ་གྱི་ཐད་ཀར་དཔག་ཚད་ལྔ་བཅུ་དང་
མཐའ་སྐོར་དུ་དཔག་ཚད་བརྒྱ་ལྔ་བཅུ་དང་། འཕང་དུ་དཔག་ཚད་དྲུག་དང་བཅོ་
བརྒྱད་ཀྱི་ཆ་ཡོད་ལ། གསེར་དང་། དངུལ་དང་། བཻ་ཌཱུརྱ་དང་། ཤེལ་ལས་གྲུབ་པའི་ལྕོག་
བཞི་དང་ལྡན་པ། ལྷའི་བུ་ཟླ་བ་འཁོར་དང་བཅས་པའི་གཞལ་ཡས་ཁང་ངོ་། །ཟླ་བའི་
དཀྱིལ་འཁོར་དེ་ཉི་མ་དང་ཉེ་བ་དང་།
རིང་བའི་དབང་གི་ཟླ་བ་རང་གི་གྲིབ་མའི་
ཤས་བཅོ་ལྔ་པོ་ཡོངས་སུ་རྫོགས་པ་ལ་ནི་ཉ་གང་བ་ཞེས་བརྗོད་དོ།
།ཆ་ཤས་རེ་རེ་
འཕེལ་འགྲིབ་འབྱུང་ཞིང་། དེའང་ཆ་ཤས་རེ་རེ་འཕེལ་བ་ལས་ནི་ཡར་ངོ་འབྱུང་ལ། ཆ་
འགྲིབ་པ་ལས་ནི་མར་ངོ་འབྱུང་ལ། རང་གི་གྲིབ་མས་ཆ་ཤས་བཅོ་ལྔ་པོ་ཐམས་ཅད་མི་
སྣང་བར་འགྲིབ་པ་ལ་ནི་གནམ་སྟོང་ཞེས་བརྗོད་དོ། །ཆ་ཤས་རེ་རེའི་འཕེལ་འགྲིབ་ལ་
གནམ་ཞག་ཅེས་བརྗོད་ལ། ཉིན་ཞག་ཕྲུགས་རེ་རེ་ལ་ས་ཞག་ཅེས་བརྗོད་ཅིང་། དེ་ལྟར་
- 9 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སུམ་ཅུ་ལ་ཟླ་བ་གཅིག་ཅེས་བརྗོད་དོ། །སྐར་མ་རྣམས་ཀྱང་ནམ་མཁའ་ལ་རྒྱུ་བའི་ལྷའི་
གཞལ་མེད་ཁང་སྟེ། རྒྱུ་རིན་པོ་ཆེ་ལས་གྲུབ་པ། དབྱིབས་ཟླུམ་པོ། ཚད་ཤིན་ཏུ་ཆུང་བ་
ལ་རྒྱང་གྲགས་གཅིག་དང་། འབྲིང་ལ་རྒྱང་གྲགས་གསུམ་དང་། ཤིན་ཏུ་ཆེ་བ་ལ་རྒྱང་
གྲགས་དྲུག་གི་ཚད་དེ། མཐའ་སྐོར་ལ་ནི་སུམ་འགྱུར་ཉིད་དོ། །དེ་དག་ནི་རྒྱལ་ཆེན་
རིགས་བཞི་པའི་ཁོངས་སུ་འདུ་བའོ། །དབུས་ཀྱི་རི་རབ་ལ་ནི་བང་རིམ་བཞི་ཡོད་དེ། ཆུ་
མཚམས་ནས་དཔག་ཚད་ཁྲི་འཕགས་པ་ནི་བང་རིམ་དང་པོ་སྟེ།
ལས་ཕྱི་རོལ་ཏུ་དཔག་ཚད་སྟོང་ཕྲག་བཅུ་དྲུག་འཕྱར་རོ།
རི་རབ་ཀྱི་ངོས་བཞི་
།དེ་ནས་དཔག་ཚད་ཁྲི་
འཕགས་པ་ནི་བང་རིམ་གཉིས་པ་སྟེ། ཕྱིར་དཔག་ཚད་སྟོང་ཕྲག་བརྒྱད་འཕྱར་རོ། །དེ་
ནས་དཔག་ཚད་ཁྲི་འཕགས་པ་ནི་བང་རིམ་གསུམ་པ་སྟེ། ཕྱིར་སྟོང་ཕྲག་བཞི་འཕྱར་རོ།
།དེ་ནས་དཔག་ཚད་ཁྲི་འཕགས་པ་ནི་བང་རིམ་བཞི་པ་སྟེ། ཕྱིར་སྟོང་ཕྲག་གཉིས་
འཕྱར་རོ། །རི་རབ་ཀྱི་སྟེང་གི་མཚམས་བཞི་ན་འཕང་དུ་དཔག་ཚད་ཕྱེད་དང་ལྔ་
འཕགས་ཤིང་། ཆུ་ཞེང་དུ་དཔག་ཚད་བརྒྱ་ཉི་ཤུ་རྩ་ལྔ། མཐའ་སྐོར་དུ་དཔག་ཚད་ལྔ་
བརྒྱས་འཁོར་བའི་ལྕོག་བཞི་ལ། གནོད་སྦྱིན་གསང་བ་པ་རྣམས་གནས་སོ། །དེའི་དབུས་
ན་སུམ་ཅུ་རྩ་གསུམ་པའི་གྲོང་ཁྱེར་ལྟ་ན་སྡུག་ཅེས་བྱ་བ་གསེར་གྱི་རང་བཞིན་ལས་
གྲུབ་པ། གྱེན་དུ་དཔག་ཚད་ཕྱེད་དང་གཉིས་འཕགས་ཤིང་། ངོས་རེ་རེ་ལ་དཔག་ཚད་
ཉིས་སྟོང་ལྔ་བརྒྱ་པ། མཐའ་སྐོར་ལ་དཔག་ཚད་ཁྲིས་འཁོར་བའི་ལྕགས་རིས་བསྐོར་བ་
ཡོད་དེ། གཞི་གསེར་གྱི་རང་བཞིན་ལས་གྲུབ་པ། རིན་པོ་ཆེའི་མདངས་མི་འདྲ་བ་བརྒྱ་
རྩ་གཅིག་གིས་བཀྲ་བ། ཤིང་བལ་ལྟར་འཇམ་པ་ཡོད་དོ། །དེའི་ངོས་བཞི་ན་རིན་པོ་
ཆེའི་ཀ་བ་ཁྲི་དྲུག་སྟོང་གིས་བཏེག་ཅིང་། རིན་པོ་ཆེའི་གདུང་དང་ཅམ་ལ་སོགས་པ་
དང་བཅས་པའི་རྩིག་སྐྱབས་ཡོད་དོ། །དེའི་ཕྱོགས་བཞི་ན་སྒོ་ཆེན་པོ་བཞི་དང་བཅས་
- 10 -

ཆོས་རྒྱལ་འཕགས་པའི་གསུང་འབུམ།
པའི་སྒོ་གྲངས་སྟོང་དུ་གཅིག་གིས་མ་ཚང་བ་དང་། སྲང་ཆེན་པོ་བཞི་དང་། སྲང་ཕྲན་
དུ་མ་དང་བཅས་པ་ཡོད་དོ། །དེའི་སྒོ་བཞི་ན་ལྷའི་བུ་གོ་ཆ་གྱོན་པ་ལྔ་བརྒྱ་ལྔ་བརྒྱ་
བཀོད་དེ་གནས་སོ། །གྲོང་ཁྱེར་དེའི་དབུས་ན་རྣམ་པར་རྒྱལ་བའི་ཁང་བཟངས་ཞེས་བྱ་
བ་བརྒྱ་བྱིན་གྱི་ཕོ་བྲང་གྲུ་བཞི་པ་དཔག་ཚད་ཕྱེད་དང་ལྔ་གྱེན་དུ་འཕགས་ཤིང་། ངོས་
རེ་རེ་ལ་དཔག་ཚད་ཉིས་བརྒྱ་ལྔ་བཅུ་ལྔ་བཅུ་ཡོད་པ། མཐའ་སྐོར་ལ་དཔག་ཚད་སྟོང་
གིས་འཁོར་བ་ཡོད་དོ། །དེ་ལ་གློ་འབུར་དུ་བྱས་པའི་བ་གམ་ཁང་ཞེས་བྱ་བ་བརྒྱ་རྩ་
གཅིག་ཡོད། དེ་རེ་རེ་ན་བརྩེགས་ཁང་བདུན་བདུན། དེ་རེ་རེ་ན་ཡོལ་ཁང་བདུན་
བདུན། དེ་རེ་རེ་ན་རྫིང་བུ་བདུན་བདུན། དེ་རེ་རེ་ན་པདྨའི་སྡོང་བུ་བདུན་བདུན། པདྨ་
རེ་རེ་ལ་ལྷའི་བུ་དང་བུ་མོ་བདུན་བདུན་གྱིས་གླུ་དང་། རོལ་མོ་རྣམ་པ་སྣ་ཚོགས་པས་
དགའ་བར་བྱེད་པ་དག་ཡོད་དོ། །གྲོང་ཁྱེར་བལྟ་ན་སྡུག དེའི་ཤར་ཕྱོགས་ན་བཞོན་པ་
གནས་པ་ཤིང་རྟ་སྣ་ཚོགས་ཞེས་བྱ་བའི་སྐྱེད་མོས་ཚལ་དཔག་ཚད་སྟོང་གིས་འཁོར་
བའི་གྲུ་བཞི་པ་ཡོད་དོ། །དེ་བཞིན་དུ་ལྷོ་ཕྱོགས་ན་གཡུལ་དུ་འཇུག་པའི་གནས་རྩུབ་
འགྱུར་གྱི་ཚལ་ཞེས་བྱ་བ་དང་།
ནུབ་ཕྱོགས་ན་སྤྱོད་ལམ་སྣ་ཚོགས་ལ་འཇུག་པའི་
གནས་འདྲེས་པའི་ཚལ་ཞེས་བྱ་བ་དང་། བྱང་ཕྱོགས་ན་རྩེ་ཞིང་རོལ་པའི་གནས་དགའ་
བའི་ཚལ་ཞེས་བྱ་བ་ཚད་སྔ་མ་དང་འདྲ་བ་ཡོད་དོ།
།ཡང་ཚལ་དེ་དག་གི་ཕྱི་རོལ་
དཔག་ཚད་ཉི་ཤུ་འདས་པ་ན། ས་གཞི་བཟང་པོ་ཤིང་རྟ་ཅན་དང་། རྩུབ་འགྱུར་ཅན་
དང་། འདྲེས་པ་ཅན་དང་། དགའ་བ་ཅན་ཞེས་བྱ་བ་བཞི་ཡང་ཚད་ཚལ་བཞི་པོ་དང་
མཉམ་པ་ཡོད་དོ། །ཡང་བལྟ་ན་སྡུག་གི་བྱང་ཤར་མཚམས་ན་དཔག་བསམ་གྱི་ཤིང་
ཡོངས་འདུ་ས་བརྟོལ་ཞེས་བྱ་བ་རྩ་བ་དཔག་ཚད་ལྔ་བཅུ་ཐུར་དུ་ཟུག་པ།
སྟེང་དུ་
དཔག་ཚད་བརྒྱ་འཕགས་པ། ལོ་འདབ་ཀྱིས་དཔག་ཚད་ལྔ་བཅུར་ཁྱབ་པ། འདོད་རྒུ་
- 11 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཐམས་ཅད་སྟེར་བའི་དཔག་བསམ་གྱི་ཤིང་ཡོད་དེ། དེའི་འོག་ན་ལྭ་བ་དཀར་པོ་ལྟ་བུ་
ཨ་མོ་ལི་ཀའི་རྡོ་ལེབ་ཅེས་བྱ་བ་ཆུ་ཞེང་དཔག་ཚད་ལྔ་བཅུ་མཐའ་སྐོར་དུ་དཔག་ཚད་
ཉིས་བརྒྱས་འཁོར་བ་གྲུ་བཞི་པ་ཡོད་དོ། །ལྟ་ན་སྡུག་གི་ལྷོ་ནུབ་མཚམས་ན་ཆོས་བཟང་
ལྷའི་འདུན་ས་ཞེས་བྱ་བ་དཔག་ཚད་དགུ་བརྒྱས་འཁོར་བའི་ཟླུམ་པོ་ཡོད་དེ། དེའི་
དབུས་ན་བརྒྱ་བྱིན་ཆོས་སྟོན་པའི་གསེར་གྱི་ཁྲི་བཟང་པོ་དང་།
དེའི་མཐའ་མ་ན་ཉེ་
དབང་སུམ་ཅུ་རྩ་གཉིས་ཀྱི་གདན་བཤམས་པ་ཡོད་དོ། །དེ་ལྟ་བུའི་སུམ་ཅུ་རྩ་གསུམ་གྱི་
གནས་ནས་དཔག་ཚད་བརྒྱད་ཁྲི་འདས་པའི་སྟེང་གི་ནམ་མཁར་རླུང་གི་དཀྱིལ་འཁོར་
ལ་བརྟེན་པ་རིན་པོ་ཆེའི་གཞི་ལ་འཐབ་བྲལ་གྱི་ལྷའི་གནས་ཡོད་དེ། དེའི་ཚད་ནི་རི
རབ་ཀྱི་སྟེང་གི་ངོས་བས་ཉིས་འགྱུར་གྱིས་ཆེ་བའོ། །དེའི་སྟེང་ན་དཔག་ཚད་འབུམ་
དྲུག་ཁྲི་འདས་པའི་ནམ་མཁར་རླུང་གི་དཀྱིལ་འཁོར་ལ་བརྟེན་པའི་རིན་པོ་ཆེའི་གཞི་
ལ་དགའ་ལྡན་གྱི་ལྷའི་གནས་ཡོད་དེ། དེའི་ཚད་འཐབ་བྲལ་བས་ཉིས་འགྱུར་གྱིས་ཆེ་
བའོ། །དེ་ནས་དཔག་ཚད་སུམ་འབུམ་ཉི་ཁྲི་འདས་པའི་སྟེང་གི་ནམ་མཁར་རླུང་གི
དཀྱིལ་འཁོར་ལ་བརྟེན་པའི་རིན་པོ་ཆེའི་གཞི་ལ་འཕྲུལ་དགའི་ལྷའི་གནས་ཏེ། དེའི་
ཚད་དགའ་ལྡན་པས་ཉིས་འགྱུར་གྱིས་ཆེ་བའོ། །དེ་ནས་དཔག་ཚད་དྲུག་འབུམ་བཞི་ཁྲི་
འདས་པའི་སྟེང་གི་ནམ་མཁར་རླུང་གི་དཀྱིལ་འཁོར་ལ་བརྟེན་པའི་རིན་པོ་ཆེའི་གཞི་
ལ་གཞན་འཕྲུལ་དབང་བྱེད་ཀྱི་ལྷའི་གནས་ཏེ། དེའི་ཚད་འཕྲུལ་དགའ་བས་ཉིས་
འགྱུར་གྱིས་ཆེ་བ་ཉིད་དོ། །དེ་མན་ཆད་ནི་འདོད་པའི་ཁམས་སོ། །དེའི་སྟེང་ན་བསམ་
གཏན་དང་པོའི་གནས་ཡོད་དོ། །དེ་ལྟར་ན་གླིང་བཞི་དང་། རི་རབ་དང་། རི་བདུན་
དང་། ཁོར་ཡུག་དང་། འདོད་པའི་ལྷའི་གནས་དྲུག་དང་། བསམ་གཏན་དང་པོ་མན་
ཆད་ལ་ནི་གླིང་བཞི་པའི་འཇིག་རྟེན་གྱི་ཁམས་ཞེས་བྱའོ། །དེ་གཅིག་ནས་བགྲངས་པའི་
- 12 -

ཆོས་རྒྱལ་འཕགས་པའི་གསུང་འབུམ།
སྟོ